สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 11 มี.ค.62
11 มี.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (8 มี.ค.) เนื่องจากนักลงทุนกังวลเกี่ยวกับการขยายตัวของเศรษฐกิจสหรัฐ หลังการเปิดเผยตัวเลขการจ้างงานที่น่าผิดหวัง
ดัชนีเฉลี่ยอุตสาหกรรมดาวโจนส์ปิดที่ 25,450.24 จุด ลดลง 22.99 จุด หรือ -0.09% ขณะที่ดัชนี S&amp;P500 ปิดที่ 2,743.07 จุด ลดลง 5.86 จุด หรือ -0.21% และดัชนี Nasdaq ปิดที่ 7,408.14 จุด ลดลง 13.32 จุด หรือ -0.18%
 
ตลาดหุ้นยุโรปปิดลบเมื่อวันศุกร์ (8 มี.ค.) เนื่องจากนักลงทุนมีความวิตกเกี่ยวกับภาวะเศรษฐกิจโลกชะลอตัว หลังจีนเปิดเผยข้อมูลการส่งออกทรุดตัวลง เยอรมนีเปิดเผยข้อมูลภาคการผลิตที่น่าผิดหวัง และสหรัฐเปิดเผยข้อมูลการจ้างงานที่อ่อนแอเกินคาด
ดัชนี Stoxx Europe ลบ 0.89% ปิดที่ 370.57 จุด
ดัชนี CAC-40 ตลาดหุ้นฝรั่งเศสปิดที่ 5,231.22 จุด ลดลง 36.69 จุด หรือ -0.70% และ ดัชนี DAX ตลาดหุ้นเยอรมันปิดที่ 11,457.84 จุด ลดลง 59.96 จุด หรือ -0.52% ขณะที่ ดัชนี FTSE 100 ตลาดหุ้นลอนดอนปิดที่ 7,104.31 จุด ลดลง 53.24 จุดหรือ -0.74%
 
ตลาดหุ้นลอนดอนปิดลบเมื่อวันศุกร์ (8 มี.ค.)  โดยถูกกดดันจากหุ้นกลุ่มน้ำมันที่ร่วงลงอย่างหนักตามราคาน้ำมัน เนื่องจากนักลงทุนวิตกเกี่ยวกับภาวะเศรษฐกิจโลกชะลอตัว หลังการเปิดเผยข้อมูลเศรษฐกิจที่น่าผิดหวังจากจีน เยอรมนี และสหรัฐ ขณะที่การดิ่งลงของหุ้นจีวีซี โฮลดิ้งส์ ฉุดตลาดลงด้วย
ดัชนี FTSE 100 ตลาดหุ้นลอนดอนปิดที่ 7,104.31 จุด ลดลง 53.24 จุด หรือ -0.74%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงเมื่อวันศุกร์ (8 มี.ค.) เนื่องจากนักลงทุนมีความวิตกว่า เศรษฐกิจโลกจะชะลอการขยายตัว และอุปสงค์ด้านพลังงานจะลดลง หลังจากสหรัฐเปิดเผยรายงานการจ้างงานที่ต่ำกว่าคาด และจีนเปิดเผยยอดส่งออกทรุดตัวลง
สัญญาน้ำมันดิบ WTI ส่งมอบเดือนเม.ย. ลดลง 59 เซนต์ หรือ 1.0% ปิดที่ 56.07  ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. ลดลง 56 เซนต์ หรือ 0.8% ปิดที่ 65.74 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเมื่อวันศุกร์ (8 มี.ค.) เนื่องจากนักลงทุนเข้าซื้อทองในฐานะสินทรัพย์ปลอดภัย หลังจากสหรัฐเปิดเผยข้อมูลการจ้างงานนอกภาคเกษตรต่ำกว่าคาด ส่งผลกดดันดอลลาร์อ่อนค่า และฉุดตลาดหุ้นวอลล์สตรีทปรับตัวลง
สัญญาทองคำตลาด COMEX (Commodity Exchange) ส่งมอบเดือนเม.ย. พุ่งขึ้น 13.20 ดอลลาร์ หรือ 1.03% ปิดที่ 1,299.30 ดอลลาร์/ออนซ์
โลหะเงินส่งมอบเดือนพ.ค. พุ่งขึ้น 30.90 เซนต์ หรือ 2.05% ปิดที่ 15.349 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 0.5 ดอลลาร์ หรือ 0.06% ปิดที่ 817.60  ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 23.40  ดอลลาร์ หรือ 1.6% ปิดที่ 1,459.00 ดอลลาร์/ออนซ์
 
ดอลลาร์สหรัฐอ่อนค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (8 มี.ค.) เนื่องจากนักลงทุนผิดหวังกับการเปิดเผยข้อมูลการจ้างงานนอกภาคเกษตรของสหรัฐที่ต่ำกว่าคาด
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลัก 6 สกุลในตะกร้าเงิน ลดลง 0.37% แตะระดับ 97.3096 เมื่อคืนนี้
ดอลลาร์สหรัฐอ่อนค่าเมื่อเทียบกับเงินเยน ที่ระดับ 111.08 เยน จากระดับ 111.53 เยน ขณะที่อ่อนค่าเมื่อเทียบกับฟรังก์สวิส ที่ระดับ 1.0073  ฟรังก์ จากระดับ 1.0122 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.3412 ดอลลาร์แคนาดา จากระดับ 1.3455 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1241 ดอลลาร์ จากระดับ 1.1183 ดอลลาร์ ขณะที่เงินปอนด์อ่อนค่าลงสู่ระดับ 1.3013 ดอลลาร์ จากระดับ 1.3074 ดอลลาร์ ส่วนดอลลาร์ออสเตรเลียแข็งค่าแตะที่ระดับ 0.7048 ดอลลาร์สหรัฐ จากระดับ 0.7010 ดอลลาร์สหรัฐ